ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சென்னையில் ஐசிஎம்ஆர் பொது சுகாதார பள்ளியின் புதிய கட்டிடத்திற்கு மத்திய சுகாதாரம் மற்றும் குடும்ப நலன் அமைச்சர் திரு மன்சுக் மாண்டவியா அடிக்கல் நாட்டினார்.
சென்னை அய்யப்பாக்கத்தில் உள்ள ஐசிஎம்ஆர்-தேசிய தொற்றுநோயியல் நிறுவனத்தில், ஐசிஎம்ஆர் பொது சுகாதார பள்ளியின் புதிய கட்டிடத்திற்கு மத்திய சுகாதாரம் மற்றும் குடும்ப நலன் அமைச்சர் டாக்டர் மன்சுக் மாண்டவியா காணொலி மூலம் இன்று அடிக்கல் நாட்டினார்.
சுகாதார ஆராய்ச்சித் துறை செயலாளரும் இந்திய மருத்துவ ஆராய்ச்சி குழு  தலைமை இயக்குநருமான பேராசிரியர் பத்மஸ்ரீ பல்ராம் பார்கவா அடிக்கல் நாட்டு விழாவிற்கு தலைமை வகித்தார். தமிழ்நாடு அரசின் சுகாதாரம் மற்றும் குடும்ப நலத்துறை முதன்மை செயலாளர் டாக்டர் ஜெ ராதாகிருஷ்ணன் முன்னிலை வகித்தார்.
நிகழ்ச்சியில் பேசிய திரு மன்சுக் மாண்டவியா, நாட்டில் பொதுப் பணியாளர்களின் எண்ணிக்கையை பொது சுகாதாரப் பள்ளி அதிகரிக்கும் என்று கூறினார். நாட்டின் சுகாதார உள்கட்டமைப்பை மேம்படுத்துவதில் முன்னணியில் உள்ள ஐசிஎம்ஆரின் முயற்சிகளை இந்த நடவடிக்கை மேலும் வலுப்படுத்தும் என்று அவர் கூறினார்.
பெருந்தொற்று நெருக்கடியின் போது இந்தியாவின் சாதனைகளை குறிப்பிட்ட அவர், உள்நாட்டு திறன் மேம்பாடு, மனித வளம் அல்லது தடுப்பூசி என எதுவாக இருந்தாலும், சுகாதார உள்கட்டமைப்பை இந்தியா வேகமாக அதிகரித்து வருகிறது என்றும் உலக அளவில் இந்தியாவின் நிலையை இது உயர்த்தியுள்ளது என்றும் கூறினார். இன்று, பல நாடுகள் இந்தியாவின் தடுப்பூசிகளை நாடுகின்றன, இது பெருமையளிக்கும் விஷயம் என்று டாக்டர் மாண்டவியா மேலும் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764211
மத்திய அமைச்சரவை
தேசிய பேரிடர் மீட்புப் படையில்  கூடுதலாக மேலும் நான்கு அணிகள் அமைக்க மத்திய அமைச்சரவை ஒப்புதல்
மத்திய அமைச்சரவைக் கூட்டம் பாரதப் பிரதமர் திரு. நரேந்திர மோடி தலைமையில் புதுதில்லியில் இன்று  நடைபெற்றது. அதில், தேசிய பேரிடர் மீட்புப் படையில்  கூடுதலாக நான்கு பட்டாலியன்களை அமைப்பதற்கு மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அந்தப் படையை வலுப்படுத்துவதற்கு ரூ. 637 கோடி அளிக்கவும் இசைவு தெரிவிக்கப்பட்டது.
விவரங்கள்:
- நாட்டின் நிலவியல் பரப்பைக் கருத்தில் கொண்டு விரைந்து செயல்படுவதே கூடுதலாக நான்கு அணிகள் அமைப்பதன் நோக்கம் ஆகும்.
- இந்த நான்கு உத்தேச அணிகளில் இரு அணிகள் இந்திய திபெத் எல்லை போலீஸ் படையிலிலும் , எல்லைப் பாதுகாப்புப் படை  அசாம் ரைஃபிள் படை  ஆகியவற்றில் தலா ஓர் அணியும் உருவாக்கப்படும்.
- பிறகு இந்த நான்கு பட்டாலியன்களும் தேசிய பேரிடர் எதிர்செயல் படையின்  பட்டாலியன்களாக மாற்றப்படும். இந்த அணிகள் ஜம்மு காஷ்மீர், இமாச்சலப் பிரதேசம், உத்தரா கண்ட், தில்லி தேசிய தலைநகர் பிராந்தியம் ஆகிய நான்கு பகுதிகளில் நிறுத்திவைக்கப்படும்.
பின்னணி:
தேசிய பேரிடர் மீட்புப் படை  2006ம் ஆண்டு உருவாக்கப்பட்ட சிறப்புப் படையாகும். இயற்கைச் சீற்றங்களும் மனிதர்களால் நேரும் விபத்துகளின்போது மீட்புப் பணிகளில் ஈடுபடுவதற்காக உருவாக்கப்பட்டது. தற்போது நாட்டின் முக்கியத்துவம் வாய்ந்த பகுதிகளில் தேசிய பேரிடர் மீட்புப் படையின்  22 பட்டாலியன்கள் நிறுத்தி வைக்கப்பட்டுள்ளன.
நிதி அமைச்சகம்
இந்தியா -இங்கிலாந்து இடையே காணொலி காட்சி மூலம் நிதி சந்தை பேச்சுவார்த்தை
இந்தியாவும், இங்கிலாந்தும் நிதி சந்தை பேச்சுவார்த்தையின் தொடக்க கூட்டத்தை காணொலி காட்சி மூலம் நேற்று நடத்தின. நிதித்துறையில் இருதரப்பு உறவுகளை வலுப்படுத்த, இந்த பேச்சுவார்த்தையை நடத்த வேண்டும் என, கடந்தாண்டு அக்டோபர் மாதம் நடந்த 10வது பொருளாதார மற்றும் நிதி பேச்சுவார்த்தையில்  முடிவு செய்யப்பட்டது.
இந்தப் பேச்சுவார்த்தைக்கு, இந்திய நிதித்துறை அமைச்சகத்தின் மூத்த அதிகாரிகள் மற்றும் இங்கிலாந்து நிதித்துறை அதிகாரிகள் தலைமை தாங்கினர். ரிசர்வ் வங்கி, இந்திய பங்கு பரிமாற்ற வாரியம், இங்கிலாந்து ஒழுங்குமுறை முகமைகள், சர்வதேச நிதிச்சேவை மைய ஆணையம், இந்திய காப்பீடு ஒழுங்குமுறை மற்றும் வளர்ச்சி ஆணையம், இங்கிலாந்து வங்கி மற்றும் நிதி நடத்தை ஆணையம் ஆகியவையும் இதில் பங்கேற்றன.
இந்த பேச்சுவார்த்தையின் போது, கீழ்கண்ட 4 விஷயங்களில் கவனம் செலுத்தப்பட்டன:
1. கிப்ட் சிட்டி , இந்தியாவின் முன்னணி சர்வதேச நிதி மையம்.
2. வங்கி மற்றும் பணம் செலுத்துதல் முறை.
3. காப்பீடு மற்றும்
4. முதலீட்டு சந்தைகள்
இந்த விஷயங்களில் இரு நாட்டு அரசுத் துறை பேச்சுவார்த்தையை தொடர்ந்து, தனியார் துறை பங்குதாரர்களும், இந்த ஆலோசனைக்கு அழைக்கப்பட்டனர்.
இந்திய பெருநிறுவன பங்கு பத்திர சந்தை மீதான தனது பணிகள் குறித்து லண்டன் கார்ப்பரேஷனின் முதலீட்டு சந்தைகள் செயற் குழு விளக்கம் அளித்தது. இங்கிலாந்து-இந்தியா நிதிச்சேவை உறவு பற்றி குறிப்பாக கிப்ட் சிட்டியை உலகளாவிய சேவை மையமாக மேம்படுத்துவது பற்றிய பரிந்துரைகளை இந்தியா-இங்கிலாந்து நிதி கூட்டமைப்பு தாக்கல் செய்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734071
சுகாதாரம் மற்றும் குடும்ப நலத்துறை அமைச்சகம்
நிப்பா வைரஸ் பரவுவதை சமாளிக்க கேரள அரசுக்கு அனைத்து உதவிகளும் அளிக்கப்படும் என திரு ஜே.பி.நட்டா உறுதி அளித்துள்ளார் ; நோய் பரவுதல் குறித்து விசாரிக்க மத்தியக் குழுவை அவர் அனுப்புகிறார்
கேரள மாநிலம் கோழிக்கோட்டில் நிப்பா வைரஸ் தாக்குதலால் பாதிப்பு அதிகரித்து வருவதையும், உயிரிழப்பு ஏற்படுவதையும் கருத்தில் கொண்டு மத்திய சுகாதாரம் மற்றும் குடும்பநலத்துறை அமைச்சர் திரு ஜே.பி.நட்டா கேரள அரசுக்கு அனைத்து உதவிகளும் வழங்கப்படும் என்று உறுதி அளித்துள்ளார். மேலும் கோழிக்கோடு மாவட்டத்தில் உடனடியாக பயணம் மேற்கொண்டு நோய் பரவுவதைத் தடுக்கும் நடவடிக்கை மேற்கொள்ள வேண்டும் என தேசிய நோய்த் தடுப்பு மையத்தைச் சேர்ந்த குழுவினருக்கு அவர் உத்தரவிட்டுள்ளார். நிலைமையைக் கண்காணித்து மாநில அரசுக்கு உதவுவதற்காக அந்தக்குழு இன்று கேரளா செல்கிறது.
“நிலைமையை உன்னிப்பாக கண்காணித்து வருகிறோம், திரு அல்போன்ஸ் மற்றும் கேரள சுகாதார அமைச்சர் திருமதி கே.ஷைலஜா ஆகியோருடன் நான் பேசினேன், மத்திய அரசு அனைத்துவிதமான உதவிகளையும் வழங்கும் என்று அவர்களுக்கு நான் உறுதி அளிக்கிறேன். உடனடியாக தேவைப்படும் நடவடிக்கைகளை மேற்கொள்வதில் மாநில அரசுக்கு உதவுவதற்காக மத்தியக்குழு ஒன்றையும் நான் அனுப்பியுள்ளேன்” என்று மத்திய சுகாதார அமைச்சர் ஜெனிவாவில் இருந்து வெளியிட்ட அறிக்கையில் தெரிவித்துள்ளார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 139
நிலக்கரி அமைச்சகம்
2022-23 ஏப்ரல் - ஆகஸ்ட் மாதங்களில் தனியார் மற்றும் வணிக ரீதியான நிலக்கரி சுரங்கங்களில் நிலக்கரி உற்பத்தி 58 சதவீதம் அதிகரித்துள்ளது
2022-23 ஏப்ரல் - ஆகஸ்ட் மாதங்களில் தனியார் மற்றும் வணிக ரீதியான நிலக்கரி சுரங்கங்களில் நிலக்கரி உற்பத்தி 58 சதவீதம் அதிகரித்துள்ளது என்று திட்ட ஆதரவாளர்கள் முன்னிலையில், நிலக்கரி அமைச்சகத்தின் கூடுதல் செயலர் மற்றும் பரிந்துரைக்கப்பட்ட ஆணையத்தால் ஆய்வு செய்யப்பட்டது. ஏப்ரல்-ஆகஸ்ட், 2022-23-ல் 43.93 மில்லியன் டன் அளவு நிலக்கரியை உற்பத்தி செய்து சாதனை படைக்கப்பட்டுள்ளது. இது கடந்த ஆண்டு உற்பத்தி அளவைவிட 57.74% அதிகமாகும். 2021-22ஆம் ஆண்டு இதே காலகட்டத்தில் 27.85 மில்லியன் டன் அளவு நிலக்கரி உற்பத்தி செய்யப்பட்டது.
2021-ல் ஏலம் விடப்பட்ட 2 சுரங்கங்கள் தற்போது செயல்பாட்டுக்கு வந்து 2022-23, ஏப்ரல்-ஆகஸ்ட் மாதங்களில் 2.36 மில்லியன் டன் இலக்கை உற்பத்தி செய்துள்ளன. தற்போது 37 தனியார் மற்றும் வணிக ரீதியிலான சுரங்கங்கள் உற்பத்தியில் ஈடுபட்டுள்ளன. இந்தாண்டு மேலும் 11 புதிய சுரங்கங்கள் உற்பத்தியை தொடங்கும் என்று எதிர்பார்க்கப்படுகிறது. இது நாட்டின் நிலக்கரி தேவையை பூர்த்தி செய்ய குறிப்பிடத்தக்க அளவு பங்களிக்கும்.
சுரங்க ஒதுக்கீட்டாளர்கள் நிலக்கரி உற்பத்தியில் அதிக வளர்ச்சியை அடைவதற்கான முயற்சிகளைப் பாராட்டிய அமைச்சகம், 2022-23 நிதியாண்டில், இந்த நிலக்கரி சுரங்கங்கள் 141.78 மில்லியன் டன் அளவு உற்பத்தியை எட்டும் என்று நம்புகிறது.
இந்த ஆய்வின்போது திட்ட சார்பாளர்கள் தங்களால் மேற்கொள்ளப்படும் முயற்சிகளையும், எதிர்கொள்ளும் சவால்களையும் பகிர்ந்து கொண்டனர். இந்தப் பிரச்சனைகளுக்கு தீர்வு காண சாத்தியமான அனைத்து உதவிகளும் செய்யப்படும் என்று நிலக்கரி அமைச்சகம் உறுதி அளித்தது.
மத்திய அமைச்சரவை
எஸ்டோனியா, பராகுவே மற்றும் டொமினிக் குடியரசு நாடுகளில் இந்திய தூதரகம் அமைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் எஸ்டோனியா, பராகுவே மற்றும் டொமினிக் குடியரசு ஆகிய மூன்று நாடுகளில் இந்திய தூதரகம் அமைப்பதற்கு ஒப்புதல் வழங்கப்பட்டது.
செயல்படுத்தும் நடைமுறை:
இந்த நாடுகளில் இந்திய தூதரகம் அமைப்பதன் வாயிலாக இந்தியாவின் ஆட்சித் திறன் வலுவடைவதோடு, அரசியல் உறவுமுறையும் மேம்படும்; இருநாடுகளுக்கு இடையில் வர்த்தக உறவு ஏற்படும்; முதலீடுகள் மற்றும் பொருளாதார நடவடிக்கைகள் மேற்கொள்ளப்படும்; இரு நாடுகளின் மக்களிடையேயான தொடர்பு வலுப்பெறும்; இந்தியாவின் அந்நிய கொள்கைகளுக்கு ஆதரவு கிடைக்கும்.
மேலும் இந்த நாடுகளில் வசிக்கும் இந்திய சமூகத்தினரின் நலமும் இதன்மூலம் பாதுகாக்கப்படும்.
குறிக்கோள்:
நாட்டின் வளர்ச்சி மற்றும் மேம்பாட்டிற்கு நட்பு நாடுகளுடன் இணக்கமான சூழலை அமைப்பதே நமது அந்நிய நாட்டுக் கொள்கையின் முக்கிய குறிக்கோளாகும். நமது கூட்டணி நாடுகளுடனான உறவு முறையை வலுப்படுத்தும் வகையில் தற்போது உலகெங்கிலும் நமது தூதரகங்கள் இயங்குகின்றன.
நாட்டின் வளர்ச்சி மற்றும் மேம்பாட்டுக்கு முன்னுரிமை வழங்கும் விதமாகவும், ‘அனைவரின் வளர்ச்சிக்காக அனைவருடனும் இணைவோம்’ என்ற நோக்கத்தை செயல்படுத்தவும் இந்த மூன்று நாடுகளில் தூதரகங்கள் அமைக்கும் முடிவு மேற்கொள்ளப்பட்டுள்ளது. அந்தந்த நாடுகளுடன் இந்தியாவின் பரஸ்பர நல்லிணக்க முயற்சியினால் சரக்கு மற்றும் சேவை ஏற்றுமதி, இந்திய நிறுவனங்களுக்கு அந்த நாடுகளில் சந்தைபடுத்துதலுக்கான வாய்ப்புகள் ஆகியவையும் கிடைக்கும். இதன் மூலம் உள்நாட்டு உற்பத்தி நேயடியாக ஊக்குவிக்கப்பட்டு, தற்சார்பு இந்தியாவை உருவாக்கும் நோக்கத்தில் ஏராளமான வேலைவாய்ப்புகள் உருவாக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684621
-----
(
குடியரசுத் தலைவர் செயலகம்
கர்நாடகா மற்றும் கோவாவில் ஜூன் 13 முதல் 15 வரை குடியரசுத் தலைவர் பயணம் மேற்கொள்ளவிருக்கிறார்
கர்நாடகா மற்றும் கோவாவில் 2022, ஜூன் 13 முதல் 15 வரை குடியரசுத் தலைவர் திரு ராம் நாத் கோவிந்த் பயணம் மேற்கொள்வார்.
2022, ஜூன் 13 அன்று பெங்களூருவில் உள்ள தேசிய ராணுவப் பள்ளியின் பவள விழா கொண்டாட்டங்களில் குடியரசுத் தலைவர் பங்கேற்பார்.
2022, ஜூன் 14 அன்று பெங்களூருவின் வசந்தபுரம், வைகுந்த மலையில் அமைந்துள்ள ஸ்ரீ ராஜாதிராஜ கோவிந்தா ஆலயத்தை மக்களுக்கு அர்ப்பணிக்கும் விழாவில் குடியரசுத் தலைவர் கலந்து கொள்வார்.
தில்லி திரும்புமுன் 2022, ஜூன் 15 அன்று கோவாவில் புதிய ஆளுநர் மாளிகைக்குக் குடியரசுத்தலைவர் அடிக்கல் நாட்டுவார்.
பெட்ரோலியம் மற்றம் இயற்கை எரிவாயு அமைச்சகம்
தடுப்பூசி போடுவதை நாடு முழுவதும் ஊக்குவிக்கும் வகையில் பத்ம ஸ்ரீ கைலாஷ் கேர் எழுதிய பாடல்
கொவிட் தடுப்பூசி செலுத்தும் திட்டத்தை நாடு முழுவதும் ஊக்குவிக்கும் வகையில் புகழ்பெற்ற பாடகர் பத்மஸ்ரீ கைலாஷ் கேரின் ஒலி-ஒளி பாடலை பெட்ரோலியம் மற்றும் இயற்கை எரிவாயு அமைச்சர் திரு ஹர்தீப் சிங் பூரி மற்றும் சுகாதாரம் மற்றும் குடும்ப நலன் அமைச்சர் திரு மன்சுக் மாண்டவியா இன்று வெளியிட்டனர்.
பெட்ரோலியம் மற்றும் இயற்கை எரிவாயு இணை அமைச்சர் திரு ராமேஸ்வர் தெலி, செயலாளர் திரு தருண் கபூர், அமைச்சகத்தின் மூத்த அதிகாரிகள் மற்றும் எண்ணெய் மற்றும் எரிவாயு பொதுத்துறை நிறுவனங்களின் உயர் அதிகாரிகள் இதில் கலந்து கொண்டனர். எண்ணெய் மற்றும் எரிவாயு பொதுத்துறை நிறுவனங்கள் இந்த பாடலை தயாரித்துள்ளன.
நிகழ்ச்சியில் பேசிய திரு பூரி, 100 கோடி தடுப்பூசிகள் என்ற இலக்கை இந்தியா அடுத்த வாரம் அடையப் போகிறது என்றார். 2020 மார்ச் மாதத்தில் நாட்டில் பொதுமுடக்கம் அமல்படுத்தப்பட்ட போது, தனிநபர் பாதுகாப்பு கருவிகள், வென்டிலேட்டர்கள் மற்றும் பிற தேவையான மருத்துவப் பொருட்களுக்கான இறக்குமதிகளைச் சார்ந்து நாடு இருந்தது. ஆனால், குறுகிய காலத்திற்குள் இவை அனைத்தையும் உள்நாட்டிலேயே தயாரிக்க முடிந்தது என்று அவர் கூறினார்.
அனைவரின் பங்களிப்பு மற்றும் பிரதமரின் தொலைநோக்கு தலைமை காரணமாக இது சாத்தியமானது என்று கூறிய அவர், எதிர்மறையான கதைகளை உருவாக்க முயன்றவர்கள் தோல்வியடைந்தனர் என்றார். திரு கேரின் இந்த பாடல் கட்டுக்கதைகளை தகர்ப்பதற்கும் தடுப்பூசி பற்றிய விழிப்புணர்வை உருவாக்குவதற்கும் பெரிதும் பங்களிக்கும் என்று அவர் கூறினார்.
நாட்டில் 97 கோடி தடுப்பூசிகளுக்கு மேல் போடப்பட்டுள்ளதாக திரு மாண்டவியா கூறினார். உள்நாட்டு தடுப்பூசியை உருவாக்குவதில் நமது விஞ்ஞானிகள், ஆராய்ச்சியாளர்கள் மற்றும் மருத்துவ சமுதாயத்தின் மீது அரசாங்கமும் மக்களும் நம்பிக்கை வைத்தனர் என்று அவர் கூறினார். பின்னர் அனைவரின் முயற்சியால், நாட்டின் ஒவ்வொரு மூலை முடுக்கிலும் தடுப்பூசிகளை விநியோகிக்கும் மற்றும் குறுகிய காலத்தில் இவ்வளவு பெரிய எண்ணிக்கையில் தடுப்பூசி போடும் கடினமான பணியை எங்களால் மேற்கொள்ள முடிந்தது என்று அவர் கூறினார்.
இசை என்பது பொழுதுபோக்குக்கான ஆதாரம் மட்டுமல்ல, மற்றவர்களை ஊக்குவிக்கும் குணங்களையும் கொண்டுள்ளது என்று திரு கைலாஷ் கேர் கூறினார். சிறந்த நாடான இந்தியாவின் திறன்களையும் சாதனைகளையும் உலகம் அங்கீகரிக்கும் வேளையில் சில தவறான எண்ணங்கள் கலையப்பட வேண்டும் என்றும் அவர் கூறினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764362
(Visitor Counter : 159
மத்திய அமைச்சரவை
சுற்றுலா துறையில் உள்ள ஒத்துழைப்பை வலுபடுத்த இந்தியா மற்றும் மால்டா இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
சுற்றுலா துறையில் உள்ள ஒத்துழைப்பை வலுப்படுத்த இந்தியா மற்றும் மால்டா இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. மால்டா துணை அதிபர் இந்தியாவிற்கு வருகை தரும்போது இந்த புரிந்துணர்வு ஒப்பந்தம் கையெழுத்திடப்படும்.
இந்த ஒப்பந்தத்தின் முக்கிய அம்சங்கள்:
புரிந்துணர்வு ஒப்பந்தத்தின் முக்கிய குறிக்கோள்கள்:
1. இரு நாடுகளிலும், சுற்றுலாத் துறையில் தரமான சுற்றுலாத் தளங்களை ஊக்குவித்தல்
2. இரு நாடுகளிலும், சுற்றுலா மற்றும் போக்குவரத்து துறைகளில் மனித வள மேம்பாட்டை ஊக்கப்படுத்துதல்
3. புதிய சுற்றுலா வாய்ப்புகளை உருவாக்குதல், குறிப்பாக இயற்கை, உணரக்கூடிய மற்றும் உணரமுடியாத கலாச்சார பாரம்பரியங்களை ஊக்குவித்தல், நிலையான சுற்றுலாவை மேம்படுத்துதல், தொழில்நுட்பங்களை பயன்படுத்துதல்
4. இரு நாட்டு மக்களிக்கிடையே உறவை வலுப்படுத்த சுற்றுலா நல்ல வழி என்பதை அங்கீகரித்தல்
பயன்கள்:
சுற்றுலா துறையில் ஒத்துழைப்பை மேம்படுத்த நிறுவன முறையை உருவாக்க இரு நாடுகளுக்கும் இந்த புரிந்துணர்வு ஒப்பந்தம் உதவியாக அமையும். மால்டாவில் இருந்து அதிகள் வெளிநாட்டு பயணிகளை இந்தியா பெற உதவும். இதன் மூலம், பொருளாதார வளர்ச்சியும், வேலைவாய்ப்பும் அதிகரிக்கும்.
குறிப்பிட்ட நெறிமுறையில் மற்றும் ஒத்துழைப்பில் அனைத்து பங்குதாரர்களுக்கும் சுற்றுலா துறையில் நீண்ட கால ஒத்துழைப்பு பெறுவதற்கான சாதகமான நிலைமையை இந்த புரிந்துணர்வு ஒப்பந்தம் உருவாக்கும். இந்த குறிக்கோள்களை நிறைவேற்ற நடைமுறையில் உள்ள சிறந்த நடவடிக்கையை தேர்ந்தெடுத்து பயன்படுத்த இந்த ஒப்பந்தம் வழிவகுக்கும்.
குடியரசுத் தலைவர் செயலகம்
திரு விவி கிரியின் பிறந்த தினத்தையொட்டி அன்னாரது திருவுருவப் படத்திற்கு குடியரசுத் தலைவர் மலர் தூவி மரியாதை
முன்னாள் குடியரசுத்தலைவர் திரு விவி கிரியின் பிறந்த தினத்தையொட்டி அன்னாரது திருவுருவப் படத்திற்கு குடியரசுத் தலைவர் திருமதி திரௌபதி முர்மு, குடியரசுத்தலைவர் மாளிகையில் வைக்கப்பட்டிருந்த அன்னாரது திருவுருவப் படத்திற்கு இன்று  மலர் தூவி மரியாதை செலுத்தினார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 227-வது நாள்: 64 கோடி பேருக்கு இது வரை தடுப்பூசிகள் செலுத்தப்பட்டு, முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 64 கோடி பேருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
இன்றிரவு 7 மணி அளவில் வெளியான தற்காலிக அறிக்கையின் படி, 53 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன. இன்றைய தினத்திற்கான இறுதி அறிக்கைகள் இன்று பின்னரவில் நிறைவு செய்யப்படும்.
இதுவரை ஒட்டுமொத்தமாக சுகாதார பணியாளர்களில் 10357664 பேருக்கு முதல் டோசும், 8369624 பேருக்கு இரண்டாவது டோசும், முன்கள பணியாளர்களில் 18320807 பேருக்கு முதல் டோசும், 13136776 பேருக்கு இரண்டாவது டோசும், 18-44 வயதுப் பிரிவினரில் 247136975 பேருக்கு முதல் டோசும், 27224648 பேருக்கு இரண்டாவது டோசும், 45-59 வயதுப் பிரிவினரில் 130107674 பேருக்கு முதல் டோசும், 53983180 பேருக்கு இரண்டாவது டோசும், 60 வயதுக்கு மேற்பட்டவர்களில் 86576489 பேருக்கு முதல் டோசும், 44687985 பேருக்கு இரண்டாவது டோசும் என மொத்தம் 492499609 முதல் டோசுகளும் 147402213 இரண்டாவது டோசுகளும் வழங்கப்பட்டுள்ளன.
இன்று மட்டும் , சுகாதார பணியாளர்களில் 202 பேருக்கு முதல் டோசும், 13478 பேருக்கு இரண்டாவது டோசும், முன்கள பணியாளர்களில் 1290 பேருக்கு முதல் டோசும், 51181 பேருக்கு இரண்டாவது டோசும், 18-44 வயதுப் பிரிவினரில் 2861405 பேருக்கு முதல் டோசும், 679966 பேருக்கு இரண்டாவது டோசும், 45-59 வயதுப் பிரிவினரில் 692692 பேருக்கு முதல் டோசும், 491039 பேருக்கு இரண்டாவது டோசும், 60 வயதுக்கு மேற்பட்டவர்களில் 299998 பேருக்கு முதல் டோசும், 245791 பேருக்கு இரண்டாவது டோசும் என மொத்தம் 3855587 முதல் டோசுகளும் 1481455 இரண்டாவது டோசுகளும் வழங்கப்பட்டுள்ளன.
கொவிட்-19 இடமிருந்து மக்களை காப்பாற்றக்கூடிய கருவியாக தடுப்புமருந்து வழங்கல் இருப்பதால், உயர்மட்ட அளவில் அது தொடர்ந்து ஆய்வு செய்யப்பட்டு, கண்காணிக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750544
-----
(Visitor Counter : 187
குடியரசுத் துணைத் தலைவர் செயலகம்
வெள்ளையனே வெளியேறு இயக்க தினத்தை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
வெள்ளையனே வெளியேறு இயக்க தினத்தை முன்னிட்டு, நாட்டு மக்களுக்கு குடியரசு துணைத் தலைவர் திரு எம். வெங்கையா நாயுடு வாழ்த்து தெரிவித்துள்ளார்.
அவரது வாழ்த்து செய்தியில் கூறியிருப்பதாவது:
‘‘வெள்ளையனே வெளியேறு இயக்க ஆண்டுவிழா நாளில் நாட்டு மக்கள் அனைவருக்கும் என்னுடைய மனமார்ந்த வாழ்த்துகளை தெரிவித்துக் கொள்கிறேன். ‘செய் அல்லது செத்துமடி’ என நாட்டு மக்களுக்கு காந்திஜி கூறிய சக்தி வாய்ந்த கோஷத்துடன் இந்த இயக்கம் தொடங்கியது. நமது சுதந்திரப் போராட்ட இயக்கத்தில், இது புது சக்தியை புகுத்தியது மற்றும் கடந்த 1947ம் ஆண்டு, ஆங்கிலேயர்களை இந்தியாவை விட்டு வெளியேற வைத்தது.
இந்நாளில், காலனி ஆதிக்கத்தில் இருந்து இந்தியாவை விடுவிக்க, வெள்ளையனே வெளியேறு இயக்கத்தில் பங்கு கொண்ட நமது வீரமான இந்திய புதல்வர்கள் மற்றும் புதல்விகளின் எண்ணற்ற தியாகங்களை நாம் நினைவுக் கூர்வோம்.
இன்று ஏழ்மை, கல்வியறிவின்மை, சமத்துவமின்மை. ஊழல் மற்றும் ஜாதியம், மதவாதம் மற்றும் பாலின பாகுபாடு போன்ற சமூக கொடுமைகள் ஆகியவற்றை இந்தியாவில் இருந்து ஒழிக்க நாம் மீண்டும் அர்ப்பணிப்போம்.
நமது தாய்மொழி பயன்பாடு, உடை மற்றும் இந்திய பாரம்பரியத்துக்கு மதிப்பளிப்பது போன்றவையாக இருக்கட்டும் - நமது வாழ்க்கையில் ‘பாரதியத்துவத்தை’ மீண்டும் கொண்டு வருவதை நாம் வரவேற்போம்.
அனைத்தும் உள்ளடங்கிய, நம்பிக்கையான தற்சார்பு இந்தியாவுக்கு, நாம் ஒன்றாக இணைந்து முன்னேறுவோம்.
ஜெய் ஹிந்த்!’’
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743819
சுகாதாரம் மற்றும் குடும்ப நலத்துறை அமைச்சகம்
விரைவு பரிசோதனையில் பாதிப்பு கண்டறியப்படாத நிலையில் அறிகுறியுடன் உள்ளவர்களுக்கு RT-PCR பரிசோதனை மேற்கொள்ள சுகாதாரத்துறை அறிவுறுத்தல்
சில பெரிய மாநிலங்களில் விரைவு பரிசோதனையில் பாதிப்பு கண்டறிப் படாதவர்கள் தொற்று அறிகுறியுடன் உள்ளனர். அவர்களுக்கு RT-PCR செய்யப்படவில்லை. அவர்களுக்கு RT-PCR பரிசோதனை மேற்கொள்ளப்பட வேணடும் என ஐசிஎம்ஆர் மற்றும் மத்திய சுகாதார அமைச்சகத்தின் வழிகாட்டுதல்களில் தெரிவிக்கப்பட்டுள்ளன.
விரைவு பரிசோதனையில் தொற்று கண்டறிப்படாதவர்களுக்கு காய்ச்சல் அல்லது இருமல் அல்லது மூச்சுத் திணறல் போன்ற அறிகுறிகள் உள்ளன.
விரைவு பரிசோதனையில் தொற்று உறுதி செய்யப்படாதவர்களுக்கு, 2 முதல் 3 நாளில் மீண்டும் அறிகுறிகள் ஏற்பட்டுள்ளன.
இது போன்ற சூழலில், விரைவு பரிசோதனையில் தொற்று உறுதி செய்யப்படாதவர்களுக்கு அறிகுறிகள் இருந்தால் அவர்களுக்கு கண்டிப்பாக RT-PCR பரிசோதனை நடத்தப்பட வேண்டும் என அனைத்து மாநிலங்கள் மற்றும் யூனியன் பிரதேசங்களுக்கு மத்திய சுகாதாரத்துறை அமைச்சகம் கடிதம் அனுப்பியுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652922
(
விவசாயத்துறை அமைச்சகம்
நாட்டில் 11.27 சதவீத பெண்கள் வேளாண்மையில் ஈடுபட்டுள்ளனர்
நாட்டில் 11.27 சதவீத பெண்கள் வேளாண்மையில் ஈடுபட்டுள்ளதாக மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கூறியுள்ளார்.
இது தொடர்பாக மாநிலங்களவையில் எழுத்து மூலம் அளித்துள்ள பதிலில், 2015-16ஆம் ஆண்டு வேளாண் கணக்கெடுப்பின்படி சொந்த நிலத்தில் அல்லது குத்தகை நிலத்தில் வேளாண் உற்பத்தியில் ஈடுபட்டு வருவதாக தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780263
----
(Visitor Counter : 152
மனித வள மேம்பாட்டு அமைச்சகம்
மத்திய கல்வி அமைச்சர் மற்றும் மத்திய பழங்குடியினர் நலன் அமைச்சர் இணைந்து பள்ளி புதுமை தூதர் பயிற்சி திட்டத்தை துவக்கிவைத்தனர்
மத்திய கல்வி அமைச்சர் திரு தர்மேந்திர பிரதான் மற்றும் மத்திய பழங்குடியினர் நலன் அமைச்சர் திரு அர்ஜுன் முண்டா ஆகியோர் இணைந்து 50,000 ஆசிரியர்களுக்கான ‘பள்ளி புதுமை தூதர் பயிற்சி திட்டத்தை’ இன்று துவக்கி வைத்தனர்.
இணை அமைச்சர்கள் திருமதி அண்ணப்பூர்ணா தேவி, திரு ராஜ்குமார் ரஞ்சன் சிங் மற்றும் டாக்டர் சுபாஸ் சர்கார் மற்றும்
கல்வி அமைச்சகம் மற்றும் பழங்குடியினர் நலன் அமைச்சகத்தின் மூத்த அதிகாரிகள் இந்நிகழ்ச்சியில் கலந்து கொண்டனர்.
நமது வாழ்க்கையில் மிகப்பெரிய தாக்கத்தை ஆசிரியர்கள் ஏற்படுத்துவதாக கூறிய அமைச்சர் திரு பிரதான், நமது மாணவர்களை எதிர்காலத்திற்கு தயார்படுத்துவதற்காக மாற்றத்தின் முகவர்களாகவும், புதுமைகளின் தூதுவர்களாகவும் நமது ஆசிரியர்களை ஆக்குவதை நாம் லட்சியமாக கொண்டுள்ளோம் என்றார்.
தொழில்நுட்பம் உலகத்தை மாற்றியமைத்து கொண்டு வருவதாக தெரிவித்த திரு பிரதான், உள்நாட்டு சவால்கள் மட்டுமில்லாமல் சர்வதேச சவால்களை எதிர்கொள்ளும் வல்லமையும் நமது மாணவர்களுக்கு உண்டு என்று கூறினார்.
நிகழ்ச்சியில் பேசிய மத்திய பழங்குடியினர் நலன் அமைச்சர் திரு அர்ஜுன் முண்டா, இந்த புதிய திட்டத்திற்காக கல்வி அமைச்சகத்திற்கு தமது நன்றியை தெரிவித்தார். நாடு முழுவதும் உள்ள பழங்குடியின குழந்தைகள் இதன் மூலம் பயன் பெறுவர் என்றும் அவர் கூறினார்.
இன்று தொடங்கப்பட்ட பள்ளி ஆசிரியர்களுக்கான இந்த புதுமையான மற்றும் பிரத்தியேகமான திட்டத்தின் மூலம், புதுமைகள், தொழில்முனைதல், தனிநபர் அறிவுசார் சொத்துரிமை, வடிவமைப்பு சிந்தனை, பொருள் உருவாக்கம், சிந்தனை உருவாக்கம் ஆகியவற்றில் 50,000 ஆசிரியர்களுக்கு பயிற்சி அளிக்கப்படும்.
இதன் மூலம் லட்சக்கணக்கான மாணவர்கள் பயனடைவர்.
கல்வி அமைச்சகத்தின் புதுமைகள் பிரிவு மற்றும் அனைத்திந்திய தொழில்நுட்ப கல்வி குழுவால் பள்ளி ஆசிரியர்களுக்காக வடிவமைக்கப்பட்டுள்ள இத்திட்டம், ‘உயர் கல்வி நிறுவனங்களின் ஆசிரியர்களுக்கான புதுமை தூதர் பயிற்சி திட்டத்தின்’ அடிப்படையிலானது ஆகும். ஆன்லைன் முறையின் மூலம் மட்டுமே இந்தப் பயிற்சி அளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736139
சாலைப் போக்குவரத்து மற்றும் நெடுஞ்சாலைத்துறை அமைச்சகம்
திரு. கட்கரி மத்தியப் பிரதேச முதல்வருடன் சம்பல் அதிவேக நெடுஞ்சாலைத் திட்டத்தை மதிப்பாய்வு செய்தார்
மத்திய சாலைப் போக்குவரத்து, நெடுஞ்சாலைகள் மற்றும் குறு, சிறு, நடுத்தரத்தொழில் நிறுவனங்களுக்கான அமைச்சர் திரு. நிதின் கட்கரி இன்று மத்தியப்பிரதேசத்தின் முதல்வர் திரு. சிவராஜ் சிங் சவுகான், வேளாண் மற்றும் விவசாய நலத்துறை அமைச்சர் திரு. நரேந்திர சிங் தோமர் மற்றும், நாடாளுமன்ற உறுப்பினர் திரு ஜோதிராதித்ய சிந்தியா ஆகியோருடன் காணொளிக் காட்சி மூலம், முன்மொழியப்பட்ட சம்பல் எக்ஸ்பிரஸ் திட்டத்தை ஆய்வு செய்தார்.
இந்தக் கூட்டத்தில் பேசிய போது, திரு. கட்கரி. திட்டத்தை விரைவில் நடைமுறைக்குக் கொண்டுவருவதற்காக விரைவான சுற்றுச்சூழல் அனுமதி, நிலம் கையகப்படுத்தல் மற்றும் ராயல்டி / உள்ளூர் வரி விலக்குகள் குறித்து நடவடிக்கைகள் எடுக்க வலியுறுத்தினார். சீரான போக்குவரத்து மற்றும் பொருள்கள் விநியோகம் தவிர, இந்தத் திட்டம் அதிவேக நெடுஞ்சாலையில் உள்ள பின் தங்கிய பிராந்திய மக்களுக்கும் பெரிதும் பயனளிக்கும் என்று அவர் கோடிட்டுக் காட்டினார். தொழில்துறை மற்றும் வணிகத்தொகுப்பு வளாகங்களைத் தவிர, நெடுஞ்சாலையின் இருபுறமும் சீர்மிகு நகரங்கள், மண்டிகள், கைவினை பொருள்களின் விற்பனை நிலையங்கள்  போன்ற சாத்தியமான வசதிகளுக்காக விரைவில் நிலம் கையகப்படுத்துதல் பூர்த்தி செய்யப்பட வேண்டும் என்றும் திரு. கட்கரி தெரிவித்தார்.
இந்தத் திட்டம் நிறைவேறும் பகுதிகளின் மாவட்டங்களின் அருகிலுள்ளோருக்கு பெரும் வேலைவாய்ப்பை வழங்குகிறது. மேலும் மத்தியப்பிரதேசம், உத்தரப்பிரதேசம் மற்றும் ராஜஸ்தான் வழியாக செல்லும் 8200 கோடி ரூபாய் திட்டம் பிந்தை கோட்டாவுடன் இணைக்க திட்டமிட்டுள்ளது. இது கோல்டன் நாற்கரத்தின் டெல்லி-கொல்கத்தா தாழ்வாரம், வடக்கு-தெற்கு நடைபாதை, கிழக்கு-மேற்கு நடைபாதை மற்றும் டெல்லி-மும்பை-எக்ஸ்பிரஸ்வே ஆகியவற்றின் குறுக்கே இணைப்பை ஏற்படுத்தும்.
திட்டத்தின் செலவைக் குறைக்க வேண்டியதன் அவசியத்தை வலியுறுத்திய அவர், திட்டப்பொருள்களுக்கான ராயல்டி மற்றும் வரி விலக்கு 1000 கோடி ரூபாய் வரை மிச்சப்படுத்தும் என்றார்.
நிதி அமைச்சகம்
ஹவாலாவில் ஈடுபட்டுள்ளோர் மீது வருமான வரித்துறை புதுதில்லியில் தேடுதல் நடவடிக்கை
ஹவாலா நடவடிக்கைகளில் ஈடுபட்ட பல்வேறு நபர்கள் தொடர்பான இடங்களில் தேடுதல் மற்றும் பறிமுதல் நடவடிக்கைகளை வருமான வரித்துறை மேற்கொண்டது.
தில்லி பகுதியில் கணக்கில் வராத பணத்தைக் கையாளும் நபர்கள் மீது மேற்கொள்ளப்பட்ட இந்த நடவடிக்கையில், போலி நிறுவனங்கள் தொடர்பான முக்கிய ஆதாரங்கள் கைப்பற்றப்பட்டன.
இந்நிறுவனங்களின் மூலம் போலி ரசீதுகள் மற்றும் இதர கோப்புகளை உருவாக்கி கணக்கில் வராத பணத்தை பல்வேறு வங்கிக் கணக்குகளின் மூலம் பரிவர்த்தனை செய்தது கண்டறியப்பட்டுள்ளது.
ரூ.300 கோடிக்கும் அதிகமான மோசடி கண்டறியப்பட்டு, ரூ.14 கோடி பணமும், ரூ. 2 கோடி மதிப்பிலான தங்கமும் கைப்பற்றப்பட்டன. தொடர்ந்து விசாரணை நடந்து வருகிறது.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1684461
-----
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 131 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 131 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 21.64 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774120